Valentīns Kirilovs

Valentīns Kirilovs (;  Rostova pie Donas —  Rīga) bija Latvijas šahists.

 Biogrāfija 
Šahu sācis spēlēt trīspadsmit gadu vecumā. Trenera Jāņa Krūzkopa audzēknis. Pārstāvējis Latvijas komandu PSRS junioru komandu šaha čempionātos (1954, 1957). 1956. gadā izpildījis PSRS sporta meistarkandidāta normu. Divas reizes kļuvis par Rīgas vicečempionu šahā (1956, 1964). No 1957. gada līdz 1960. gadam dienējis Padomju armijā. Dienesta laikā piedalījies vairākos šaha turnīros, tajā skaitā 1958. gada Kuibiševas pilsētas šaha čempionātā, kurā izcīnījis 3. vietu (uzvarējis Ļevs Polugajevskis), un 1960. gada PSRS Bruņoto spēku individuālā čempionāta finālā Rīgā.Championship of Armed Forces - Riga July-August 1960 Pēc atgriešanās no armijas divas reizes izcīnījis otro vietu Latvijas komandu šaha čempionātā RVR komandas sastāvā (1961, 1962). 1965. gadā kļuvis par PSRS sporta meistaru šahā. 1967. gadā kļuvis par Latvijas komandu šaha čempionāta uzvarētāju. Tajā pašā gadā piedalījies PSRS šaha čempionātā Harkivā.35 Championship of USSR - Kharkov 7-27.12.1967

1968. gadā pirms Pasaules šaha čempiona izcīņas cikla pretendentu pusfināla mača Mihails Tāls — Viktors Korčnojs iesaistīts Tāla treneru komandā. Sadarbība turpinājusies nākamos astoņus gadus. Kopš 1971. gada PSRS šaha čempionāta fināla kļuvis par vienīgo Tāla treneri sekundantu. Sadarbība ar Pasaules eksčempionu šahā turpinājusies līdz 1976. gadam, kad pēc dalītas 2.-4. vietas starpzonu turnīra Bīlē Tāls cietis neveiksmi papildu turnīrā Varēzē par pretendentu ceļazīmi pret Lajošu Portišu.1976 Biel Interzonal Tournament

Vairākkārt piedalījies Latvijas šaha čempionātos, kuros labāko panākumu guvis 1977. gadā, kad izcīnījis 4. vietu. 1979. gadā uzvarējis sporta biedrības "Daugava" šaha čempionātā.Championship of "Daugava" - Riga 1979 Četras reizes pārstāvējis sporta biedrības Daugava komandu PSRS kausa izcīņā šahā (1966, 1968, 1971, 1974).OlimpBase :: Soviet Team Chess Cup :: Valentīns Kirilovs Pēc Latvijas neatkarības atjaunošanas piedalījies starptautiskajos šaha turnīros Ungārijā, Polijā, Somijā, Francijā, Čehijā, bet Vācijas šaha bundeslīgā pārstāvējis komandas Godesberger SK (Bonna) un Brackel (Dortmunde).

Pazīstams kā Latvijas šaha dzīves organizētājs. Dažādos laikos bijis Apvienotā republikāniskā šaha un dambretes kluba direktora vietnieks, Latvijas šaha federācijas atbildīgais sekretārs un izpilddirektors, Latvijas šaha izlases galvenais treneris. Strādājis arī kā šaha treneris Nikaragvā, Kolumbijā un Vācijā.

Ilggadējs žurnāla "Šahs" līdzstrādnieks, publicējis rakstus par šahu dažādos periodiskos izdevumos. Bijis autors grāmatām par Andreja Sokolova un Artura Jusupova pretendentu finālmaču Rīgā 1986. gadā, par Hermani Matisonu — Ģēnija zīmogs. H.Matisona etīdes un uzdevumi (Rīga, 1990) un Pāri savam laikmetam (Rīga, 1994). Sevišķi lielu ieguldījumu devis Mihaila Tāla šaha daiļrades apzināšanā, publicējot sešos sējumos grāmatu Mihails Tāls. Daiļrade (Rīga, 1996—2002), kurā apkopotas visas pieejamās Tāla šaha partijas, kā arī papildus sējumu Runā un rāda Tāls (Rīga, 2006), kurā savāktas Tāla dažādu laiku intervijas preses izdevumiem. 2016. gadā izdevis savu atmiņu grāmatu Mihs. Miša. Mihails Tāls, kurā dalījies personīgajos iespaidos par Tālu.

 Vietas Latvijas šaha čempionātā 
 1956. gads — 4.-5. vieta.
 1957. gads — 5. vieta.
 1961. gads — 7. vieta.
 1963. gads — 12. vieta.
 1965. gads — 5.-6. vieta.
 1966. gads — 10. vieta.
 1967. gads — 5.-7. vieta.
 1968. gads — 5. vieta.
 1969. gads — 5.-7. vieta.
 1970. gads — 6. vieta.
 1977. gads — 4. vieta.
 1978. gads — 7.-9. vieta.
 1983. gads — 10.-11. vieta 1. līgā.
 1984. gads — izstājies pēc 5. kārtām 1. līgā.
 1986. gads — 7.-11. vieta.
 1991. gads — 11.-27. vieta.

 Atsauces 

 Bibliogrāfija 
 В. Кириллов (автор-составитель) "Финальный матч претендентов на звание чемпиона мира по шахматам: Соколов - Юсупов", Рига, 1986.
 В. Кириллов (автор-составитель) "Печать гения: этюды и задачи Г. Матисона", Рига, 1990.
 V. Kirilovs "Pāri savam laikmetam", Rīga, 1994.
 В. Кириллов (автор-составитель) "Михаил Таль. Творчество. Том I: 1949 - 1961", Рига, 1996. 
 В. Кириллов (автор-составитель) "Михаил Таль. Творчество. Том II: 1962 - 1967", Рига, 1998. 
 В. Кириллов (автор-составитель) "Михаил Таль. Творчество. Том III: 1968 - 1973", Рига, 1998.  
 В. Кириллов (автор-составитель) "Михаил Таль. Творчество. Том IV: 1974 - 1979", Рига, 2001.  
 В. Кириллов (автор-составитель) "Михаил Таль. Творчество. Том V: 1980 - 1986", Рига, 2002.  
 В. Кириллов (автор-составитель) "Михаил Таль. Творчество. Том VI: 1987 - 1992", Рига, 2002. 
 В. Кириллов (автор-составитель) "Говорит и показывает Таль." Рига, 2006. 
 В. Кириллов "Мих, Миша, Михаил Таль" Рига, 2016. 

 Literatūra 
 Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 33. — 36. lpp.
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1938. gadā dzimušie
Kategorija:2017. gadā mirušie
Kategorija:Rostovas apgabalā dzimušie
Kategorija:Latvijas šahisti
Kategorija:PSRS šahisti
Kategorija:Šaha treneri